ตอนที่ตรวจภายในโดยการอันตราซาวด์ทางช่องคลอด บอกไม่มีอะไรแปลกปลอมข้างใน มดลูกปกติ ที่ประจำเดือนไม่มาเป็นเพราะเราอ้วนมาก น้ำหนักเยอะมาก หนูลงพุงด้วยคะแล้วหนูก็ขอให้ตรวจมะเร็งปากมดลูกไปด้วย คิดว่าจะมีสิทธิเป็นมั้ยคะ การอันตราซาวด์มันสามารถมองเห็นได้มั้ยคะ ว่าเราเป็นมะเร็งปากมดลูกหรือป่าว โดยที่ไม่ต้องรอผล ตอนนี้เคลียดมากคะ กินอะไรไม่ค่อยลงเลย
สวัสดีค่ะ การที่ประจำเดือนไม่มานานๆ หากมีการตั้งครรภ์เกิดขึ้นจริง การตรวจด้วยอัลตราซาวด์จะสามารถมองเห็นตัวอ่อนทารกได้แล้วค่ะ ดังนั้นการที่ประจำเดือนไม่มา ที่พบบ่อยมักมีสาเหตุจาก1.โรคอ้วนเนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วย2. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไปซึ่งการรักษาในเบื้องต้นคือการทานยาปรับฮอร์โมน หรืออาจทานยาคุมกำเนิดก็ได้ ร่วมกับการลดน้ำหนักลงค่ะสำหรับค่า BMI หรือค่าดัชนีมวลกาย (น้ำหนักเป็นกิโลกรัมหารด้วยส่วนสูงเป็นเมตรยกกำลังสอง) ของ คำนวณได้เท่ากับ 34.88 ซึ่งหมายถึงมีโรคอ้วนในระดับรุนแรงค่ะเนื่องจากมีโรคอ้วนอยู่ในระดับรุนแรง แนะนำให้ไปโรงพยาบาลเพื่อพบแพทย์เฉพาะทางค่ะ เนื่องจากต้องอาศัยแพทย์หลายด้านช่วยดูแล ได้แก่ ทางด้านโภชนาการ เพื่อแพทย์จะได้แนะนำสัดส่วนและชนิดอาหารที่เหมาะสมกับเรา แพทย์ทางระบบต่อมไร้ท่อ ซึ่งในบางรายอาจเกิดจากระบบฮอร์โมนผิดปกติ แพทย์ก็จะได้ให้ยารักษาร่วมไปด้วย แพทย์ทางกายภาพบำบัด เพื่อดูแลการเคลื่อนไหวและข้อต่อของเราไม่ให้เกิดปัญหาเนื่องจากการรับน้ำหนักที่มากเกินไปนอกจากนี้หากมีภาวะอ้วนรุนแรง ซึ่งส่งผลกระทบต่ออวัยวะต่างๆ จนมีปัญหา ศัลยแพทย์อาจใช้วิธีผ่าตัดเข้าช่วยร่วมด้วยค่ะสำหรับการปฏิบัติด้วยตัวเองโดยทั่วไปคือ การทานอาหารเป็นมื้อ งดอาหารจุบจิบระหว่างมื้อ อาหารในแต่ละมื้อให้ค่อยๆ ทยอยลดปริมาณลง หลีกเลี่ยงอาหารประเภทแป้งแปรรูป อาหารที่มีรสชาติหวาน และอาหารที่มีไขมันสูง รวมถึงลดขนมทุกชนิด งดการดื่มเครื่องดื่มที่ไม่ใช่น้ำเปล่า อาหารควรเน้นผักและผลไม้เป็นหลัก ผลไม้เป็นลูกทานได้ แต่ไม่แนะนำการดื่มน้ำผลไม้ หาเวลาออกกำลังกายให้ได้ทุกวัน วันละ 30 นาที แต่ทั้งนี้ต้องปรึกษาแพทย์ก่อนนะคะว่าออกกำลังวิธีไหนที่เหมาะสมกับเรา และหัวใจควรเต้นไม่เกินเท่าไหร่ เนื่องจากอาจเกิดอันตรายได้ค่ะนอกจากนี้ ควรชั่งน้ำหนักทุกสัปดาห์เพื่อดูน้ำหนักว่ามีการเปลี่ยนแปลงหรือไม่ การลดน้ำหนักไม่ควรรีบร้อนและหักโหมค่ะ ที่สำคัญคือห้ามซื้อยาลดความอ้วนและอาหารเสริมต่างๆ ทานเอง เพราะอาจเกิดผลข้างเคียงที่อันตรายได้สำหรับมะเร็งปากมดลูกนั้น ต้องรอผลตรวจก่อนค่ะ ส่วนใหญ่ในอายุน้อย มักไม่ค่อยเป็นค่ะ อย่าเพิ่งกังวลไปค่ะ